**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Nepieciešamība steidzami nodrošināt papildu valsts budžeta līdzekļu piešķiršanu basketbolista Kristapa Porziņģa apdrošināšanas izmaksu segšanai, lai sportists Latvijas vīriešu basketbola izlases sastāvā varētu piedalīties izlases treniņprocesā, pārbaudes spēlēs un 2017.gada Eiropas čempionātā basketbolā vīriešiem.
2. Latvijas Nacionālās sporta padomes 2017.gada 14.jūnija sēdē nolemtais (prot. Nr.3 7.§).
3. Likuma “Par valsts budžetu 2017.gadam” 30.panta 10.punkts un 31.panta 5.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – IZM), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 5.21.5apakšpunktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, ir saņēmusi biedrības “Latvijas Basketbola savienība” (turpmāk – LBS) finanšu pieprasījumu (2017.gada 8.jūnija vēstule Nr.03/66), kurā tiek lūgts piešķirt papildus valsts budžeta līdzekļus 205 860 EUR apmērā, lai saistībā ar Latvijas vīriešu basketbola izlases dalību 2017.gada Eiropas čempionātā basketbolā vīriešiem nodrošinātu Latvijas vīriešu basketbola izlases spēlētāju – Nacionālās Basketbola asociācijas (*National Basketball Association – NBA*) un Eirolīgas (*EuroLeague*) klubu pārstāvju – apdrošināšanu. Vēstulē LBS norāda, ka, lai pasargātu basketbolistus no materiāliem zaudējumiem savainojumu gadījumā, LBS apdrošina spēlētāju traumu risku saskaņā ar Starptautiskās Basketbola federācijas (*International Basketball Federation – FIBA*) un NBA noteikumiem. Spēlētāju vērtības pieaugums palielina apdrošināšanas prēmiju apmēru. Ņemot vērā spēlētāju sportiskā un publiskā tēla potenciālu NBA spēlētāju tirgū, saskaņā ar LBS sniegto informāciju NBA kluba *New York Knicks* basketbolista Kristapa Porziņģa apdrošināšanas prēmija ir 135 000 EUR, NBA kluba *San Antonio Spurs* basketbolista Dāvja Bertāna apdrošināšanas prēmija ir 30 000 EUR, savukārt Eirolīgas kluba *Baskonia* basketbolista Jāņa Timmas apdrošināšanas prēmija ir 18 000 EUR. LBS arī norāda, ka vairāku spēlētāju apdrošināšanas prēmiju apmērs būs zināms vēlāk – ja tiks noslēgti līgumi ar NBA klubiem. Ņemot vērā arī citus izdevumus, kas saistīti ar NBA spēlētāju iesaisti (individuāls fizioterapeits, apsardze u.tml.), Latvijas vīriešu basketbola izlases izdevumi 2017.gada sezonā ir palielinājušies par 205 860 EUR, sasniedzot 349 000 EUR. Tomēr šajos izdevumos nav iekļauti visi Latvijas vīriešu basketbola izlases izdevumi 2017.gadā (pamatā ir iekļauti izdevumi, kas saistīti ar sagatavošanos un dalību 2017.gada Eiropas čempionātā basketbolā vīriešiem), jo, ņemot vērā sporta veida sacensību sezonas specifiku (piemēram, 2019.gada pasaules kausa kvalifikācijas turnīrs vīriešiem sākas 2017.gada novembrī), budžeta periods izlasēm ir no kārtējā 1.oktobra līdz nākamā gada 30.septembrim. Ar IZM 2017.gada 14.februāra lēmumu Nr. 01-09.4/15 “Par finanšu līdzekļu piešķiršanu” LBS no IZM 2017.gada valsts budžeta programmas 09.00.00 “Sports” apakšprogrammas 09.17.00 “Dotācija komandu sporta spēļu izlašu nodrošināšanai” tika piešķirti valsts budžeta līdzekļi 471 435 EUR apmērā izlašu darbības nodrošināšanai, t.sk. 158 194 EUR Latvijas vīriešu basketbola izlasei. Valsts budžeta finansējumu 35`488 EUR apmērā darbības nodrošināšanai LBS 2017.gadā ir saņēmusi no biedrības “Latvijas Sporta federāciju padome” (valsts budžeta programmas 09.00.00 “Sports” apakšprogramma 09.09.00 “Sporta federācijas un sporta pasākumi”). Netiešu valsts budžeta finansējumu 148 366 EUR apmērā LBS 2016.gada nogalē ir saņēmusi no biedrības “Latvijas Komandu sporta spēļu asociācija” (valsts kapitālsabiedrību (AS “Latvijas valsts meži”) ziedojumu sadales ietvaros), no kuriem 43 356 EUR paredzēti Latvijas vīriešu basketbola izlasei. Ja minētie sportisti netiek apdrošināti, viņi Latvijas vīriešu basketbola izlases sastāvā nedrīkst piedalīties izlases treniņprocesā, pārbaudes spēlēs un 2017.gada Eiropas čempionātā basketbolā vīriešiem, kas negatīvi ietekmēs izlases sportisko sniegumu. Lēmums ir jāpieņem steidzami, jo Latvijas vīriešu basketbola izlases treniņprocess sākas 2017.gada 15.jūlijā. Jautājums par papildus nepieciešamo finansējumu LBS Latvijas basketbola vīriešu izlases spēlētāju apdrošināšanai tika izskatīts Latvijas Nacionālās sporta padomes 2017.gada 14.jūnija sēdē (prot. Nr.3 7.§), kā rezultātā tika nolemts (7.2.apakšpunkts) atbalstīt papildus finansējuma 135 000 EUR apmērā piešķiršanu LBS Kristapa Porziņģa apdrošināšanas izmaksu segšanai, lai sportists Latvijas vīriešu basketbola izlases sastāvā varētu piedalīties izlases treniņprocesā, pārbaudes spēlēs un 2017.gada Eiropas čempionātā basketbolā vīriešiem. Tāpat IZM tika uzdots (7.3.apakšpunkts) vienoties ar Finanšu ministriju par minēto finanšu līdzekļu avotu. Atbilstoši sēdē pārrunātam, pārējo sportistu apdrošināšanas izmaksas segs LBS. Visi finanšu līdzekļi 2017.gadam valsts budžeta programmā 09.00.00 “Sports” t.sk. 09.17.00 “Dotācija komandu sporta spēļu izlašu nodrošināšanai” un apakšprogrammā 09.21.00 “Augstas klases sasniegumu sports”, no kurām varētu atbalstīt LBS finanšu pieprasījumu, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā “Par valsts budžetu 2017.gadam”, vai sporta federācijas (organizācijas) neievēro pielīgtās saistības). Valsts budžeta programmas “Sports” apakšprogrammā 09.09.00 “Sporta federācijas un sporta pasākumi” ir izveidota finanšu rezerve, kura ir sadalāma ar atsevišķu IZM rīkojumu saskaņā ar IZM Finanšu piešķiršanas sportam komisijas sagatavotajiem priekšlikumiem. Izvērtējot LBS pieprasījuma atbilstību apakšprogrammas mērķiem, prioritāri atbalstāmajām programmām un pasākumiem, ņemot vērā IZM Finanšu piešķiršanas sportam komisijas 2017.gada 20.marta sēdē pārrunāto attiecībā uz minētās rezerves izmantošanas kārtību (iespējamo papildus sporta organizāciju vajadzību apzināšanu un apkopošanu 2017.gada otrajā pusē), finanšu rezervē paredzētie līdzekļi LBS nevar tikt novirzīti. Veicot citu IZM budžeta apakšprogrammu analīzi (gada sākumā attiecīgajās apakšprgorammās plānoto izlietojumu pa mēnešiem salīdzinot ar faktisko līdzekļu izlietojumu līdz 2017.gada 31.maijam, kā arī prognozējot attiecīgajā apakšprogrammā paredzēto mērķu sasniegšanai nepieciešamo līdzekļu apmēru līdz 2017.gada 31.decembrim), konstatēts, ka LBS vajadzībām līdzekļus 135 000 EUR ir iespējams pārdalīt no divām IZM budžeta apakšprogrammām – 01.08.00 “Vispārējās izglītības atbalsta pasākumi” 73 220 EUR apmērā un apakšprogrammā 02.01.00 “Profesionālās izglītības programmu īstenošana” 61 780 EUR apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” (aptiprināts ar Ministru kabineta 2015.gada 2.decembra rīkojumu Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”) piešķirtā finansējuma. Līdzekļu ekonomija šajās divās bužeta apakšprogrammās saistīta ar faktu, ka 2017.gada pirmajos piecos mēnešos Latvijā ieradušies mazāk patvēruma meklētāju (personu, kurām nepieciešama starptautiskā aizsardzība) nekā iepriekš plānots, turklāt personām, kuras Latvijā ir ieradušās, nav bijusi nepieciešamība izmantot iepriekšminētajā rīcības plānā paredzētos ar izglītību saistītos pakalpojumus, kā rezultātā 2017.gada pirmajos piecos mēnešos paredzētais finansējums ticis izmantots tikai daļēji: apakšprogrammā 01.08.00 “Vispārējās izglītības atbalsta pasākumi” no 2017.gadam šim mērķim paredzētiem līdzekļiem 388 747 EUR apmērā ir izlietoti 32 590,16 EUR, savukārt apakšprogrammā apakšprogrammā 02.01.00 “Profesionālās izglītības programmu īstenošana” 2017.gadam šim mērķim paredzēto līdekļu 123 560 EUR apmērā izmantošana nav uzsākta. Ņemot vērā šim mērķim paredzēto līdzekļu apmēru, kā arī, apzinoties, ka faktiska šo līdzeķlu izmantošanas turpināšana ir saistīta ar mācību gadu (kurš atsāksies 2017.gada 1.septembrī), nav konstatējams risks, ka, veicot minēto līdzekļu 135 000 EUR apmērā pārdali (no apakšprogrammas 01.08.00 “Vispārējās izglītības atbalsta pasākumi” pārdalot 73 220 EUR un no apakšprogrammas 02.01.00 “Profesionālās izglītības programmu īstenošana” pārdalot 61 780 EUR), varētu tikt apdraudēta minētajās apakšprgorammās plānoto pamatfunkciju īstenošana (t.sk. ar izglītības ieguvi saistīto pakalpojumu sniegšana patvēruma meklētājiem).  Saskaņā ar likuma “Par valsts budžetu 2017.gadam” 31.panta 5.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus (t.sk. 30.panta 10.punkta nosacījumu, ka nav pieļaujama apropriācijas pārdale citiem mērķiem no jaunajām politikas iniciatīvām 2015.–2017. gadam piešķirtā finansējuma, neatliekamajiem pasākumiem 2016.–2018. gadam un jaunajām politikas iniciatīvām un citiem prioritārajiem pasākumiem 2017.–2019. gadam piešķirtā finansējuma). Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu “Par apropriācijas pārdali” (turpmāk – Ministru kabineta rīkojuma projekts), kurš paredz atbalstīt apropriācijas pārdali no Izglītības un zinātnes ministrijas 2017.gada budžeta apakšprogrammā 01.08.00 “Vispārējās izglītības atbalsta pasākumi” 73 220 EUR apmērā un apakšprogrammā 02.01.00 “Profesionālās izglītības programmu īstenošana” 61 780 EUR apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” piešķirtā finansējuma uz Izglītības un zinātnes ministrijas 2017.gada budžeta apakšprogrammu 09.21.00 “Augstas klases sasniegumu sports” pārskaitīšanai biedrībai “Latvijas Basketbola savienība” Kristapa Porziņģa apdrošināšanas izmaksu 135 000 EUR apmērā segšanai, lai sportists Latvijas vīriešu basketbola izlases sastāvā varētu piedalīties izlases treniņprocesā, pārbaudes spēlēs un 2017.gada Eiropas čempionātā basketbolā vīriešiem. Vienlaikus Ministru kabineta rīkojuma projekts paredz uzdevumu IZM nodrošināt budžeta apakšprogrammās 01.08.00 “Vispārējās izglītības atbalsta pasākumi” un 02.01.00 “Profesionālās izglītības programmu īstenošana” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Sporta sabiedrība (LBS, biedrība “Latvijas Olimpiskā komiteja”, biedrība “Latvijas Sporta federāciju padome” un biedrība “Latvijas Komandu sporta spēļu asociācija”) tika iesaistīta diskusijās, izskatot minēto jautājumu Latvijas Nacionālās sporta padomes 2017.gada 14.jūnija sēdē. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (euro)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (201) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | X | 0 | 0 | 0 | 0 |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā to, ka jautājums ir saistīts ar līdzekļu iekšējo pārdali IZM budžeta ietvaros, iekšējās pārdales rezultātā IZM 2017.gada izdevumi nemainās.Izdevumi IZM 2017.gada budžeta apakšprogrammā 01.08.00 “Vispārējās izglītības atbalsta pasākumi” samazināsies par 73 220 EUR un izdevumi apakšprogrammā 02.01.00 “Profesionālās izglītības programmu īstenošana” samazināsies par 61 780 EUR (kopā izdevumi samazināsies par 135 000 EUR), savukārt proporcionāli (par 135 000 EUR) palielināsies izdevumi IZM 2017.gada budžeta apakšprogrammā 09.21.00 “Augstas klases sasniegumu sports”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) IZM iesniegs Finanšu ministrijā pēc Ministru kabineta rīkojuma pieņemšanas Ministru kabinetā. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs K.Šadurskis

Vizē:

Valsts sekretāre L.Lejiņa

15.06.2017 14:00

1775

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv